Skotselv

Skotselv, tidligere omtalt som Skotselva, er et tettsted i Øvre Eiker kommune i Buskerud. Tettstedet hadde  innbyggere per , og ligger på vestsiden av Drammenselva, mellom Hokksund og Åmot. Tettstedet ligger der Bingselva renner ut i Drammenselva og her krysser også fylkesvei 2736 Drammenselva, Skotselv Bru. Skotsælving er betegnelse på en person som kommer fra eller er bosatt i Skotselv. De som er fra stedet snakker Eiker-dialekt.

Tidligere var det cellulosefabrikk her (Union) og Hassel fengsel lå også her.

Skotselv har en nedlagt jernbanestasjon på Randsfjordbanen. Stedet ligger sentralt til med kort avstand både til Drammen, Kongsberg og Hønefoss og bare en knapp times kjøretur fra Oslo. Her er det gode muligheter for naturopplevelser både på elvene og i de nærliggende åsene.

Düvelgården har en utstillingen som omfatter et tverrsnitt av Hassel Jernverks produksjon og jernverkshistorie.

Det er ingen kirke i Skotselv men Bakke kirke ligger 1 km lenger syd. Andre kirkebygg i nærheten er Bingen kapell og Nykirke.

Norsk Motorhistorisk Senter ligger ved Burud ikke så langt fra Skotselv.

Historie
Stedsnavnet Skotselv kommer av gårdsnavnet Skott som betyr «gård som ligger ved en fremspringende høyde». Vannsaga ble tatt i bruk på Ulleland gård i Skotselv ca. år 1528, og sagbruksvirksomhet ble en viktig næringsvei.

Den første store industribedriften på Eiker var Hassel Jernværk i Skotselv. Jernverket ble etablert i 1649 og var basert på jernmalm fra en nærliggende gruve, Hassel gruve. Hassel jernverk var den gang et av de største jernverk i Norge. I 1757 ble Skotselv skole opprettet som bruksskole under Hassel Jernverk. Det mest kjente produktet fra verket et «Hasselovnene». Produksjonen ved verket ble ned lagt i 1854 etter mange år med underskudd.

Skotselv Cellulosefabrikk ble startet i 1888, og var i mange år en av de største arbeidsplassene på Eiker.

De siste årene har Skotselv vært inne i en stedsutviklingsprosess, og sentrum er i ferd med å rustes opp.

 Kjente skotselvinger 
 Poul Lauritz Aass (1836-1904), ordfører, skipshandler, trelasthandler, skipsreder, bryggerieier og politiker
 Christopher Hornsrud (1859-1960), statsminister
 Aage Møst (1923-2011), journalist og idrettsleder
 Arnfinn Clementsen (1953-), pastor og politiker
 Elisabeth Werp (1958-), bildekunstner
 Nikolai Eilertsen (1978-), musiker

Stortingspresident Masud Gharahkhani (1982-) har vokst opp i Skotselv.

 Referanser 

Eksterne lenker
 Skotselvs nettsted
 Statistisk sentralbyrå. Tettsteder. Folkemengde og areal, etter kommune. 1. januar 2011
 Bilder fra Skotselv

Kategori:Tettsteder i Buskerud
Kategori:Bosetninger i Øvre Eiker
Kategori:Bosetninger i Modum
Kategori:Bosetninger ved Drammenselva